Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Uute küsitluste järgi juhib Herzogi Sionistlik Liit
Netanyahu Likudi ees 3 - 4 kohaga.
Rahvusvaheline Aatomienergia Agentuur:
Iraan pole veel tegelenud juurdluse kahe peamise teemaga.
ISIL hukkas Iisraeli araablase,
keda süüdistati džihadistiks kehastumises,
et Mossadi heaks spioneerida.
Kuus päeva enne Iisraeli valimisi näitasid kaks eilset küsitlust,
mis avaldati nii Knesseti kanalil kui Iisraeli Kanal2s, sarnast pilti:
Herzogi Sionistlik Liit juhib Netanyahu Likudi ees 3-4 kohaga.
Paradoksaalselt saavad mõlemad suurparteid
Sionistliku Liidu edumaast kasu: kui küsitlused ei näita selget edu,
võivad nii Likud kui Sionistlik Liit pöörduda kahevahelolijate poole
ja veenda, kui tähtis on nende poolt hääletada.
Seni polnud see võimalik, kuna seis oli tasavägine.
Eile õhtul olid Likudi allikad muutuse suhtes murelikud.
"Meil on jalad maa peal, tõelised arvud.
Meie toetajad peavad ärkama või tuleb vasakpoolne valitsus."
Üheaegselt murega loodab partei,
et ebasoodsad arvud raputavad toetajad apaatiast välja
ja toovad tagasi mitmed teistesse parteidesse eksinud valijad.
Sionistlik Liit aga kasutab sama statistikat,
et püüda veenda vasaktsentristlikke valijaid nende poolt hääletama.
Seni, kuni küsitlused näitasid kahe partei vahel tasavägist seisu,
oli Herzogil raske valijaid ära meelitada,
eelkõige vähese tõenäosuse tõttu, et nemad koalitsiooni moodustavad.
4-kohalise edumaaga püüab Sionistlik Liit sama hooga
veenda vasaktsentristlikke valijaid revolutsiooni võimalikkuses
ja väita, et edumaa suurendamine kindlustab presidendi mandaadi
Iisraeli valitsuse moodustamiseks.
ÜRO tuumajärelvalveorgan IAEA ootab Iraanilt peagi rohkem infot
viimase tuumaprogrammi kohta, kui teatati edust nende kõnelustel,
mis toimuvad paralleelselt Teherani kõnelustega P5+1ga
(USA, Venemaa, Hiina, Prantsusmaa, Inglismaa ja Saksamaa).
Meil oli Teheranis kasulik koosolek.
Vahetasime infot kahe poolelioleva teema kohta.
Üks neist puudutab kvantifitseerimissüsteemi,
ja teine neutronite arvestust.
Jätkasime infovahetust ja otsustasime protsessi kiirendada.
Iraan on venitanud Rahvusvahelise Aatomienergia Agentuuri juurdlust,
mis käib paralleelselt Iraani ja P5+1 kõnelustega.
IAEA väitel pole Iraan seni tegelenud kahe juurdluse teemaga,
mis oleks tulnud lahendada eelmise aasta augustiks,
nimelt vihjed katsetele lõhkeainetega, mida võib kasutada tuumaseadmes,
ja neutronite arvestamine.
Kui tahate nimetada progressiks
infovahetust neil keerulistel teemdel,
võime öelda, et toimus progress.
Meetmed on osa koostööprogrammist, mis loob teisi samme
Iraani tuumaprogrammi loomuse tuvastamiseks.
Iraani väitel on programm rahumeelne,
kuid USA, EL liikmesriigid ja Iisrael kardavad,
et sel on ka sõjalisi mõõtmeid.
Need teemad on tehniliselt üsna keerukad
ning neid ei lahenda ühekorraga ja lihtsalt. Need võtavad aega.
Oleme neid lahendanud, asju arutati ja vahetati infot.
Järgmist kohtumist ootame aprilli keskel,
mil loodame taas edasi liikuda
ja loodame teha ettepanekuid ka uute meetmete kohta.
USA välisminister Kerry kohtub 15. märtsil Šveitsis
oma Iraani kolleegi Zarifiga.
P5+1 ja Iraan pingutavad,
et jõuda 31. märtsi tähtajaks poliitilisele kokkuleppele.
Diplomaadid on avaldanud muret, et IAEA juurdlus eriti ei liigu,
kui kuu lõpuks leppeni jõutakse.
Nii ei saa maailm piisavalt infot Teherani tuumataotluste kohta.
Nüüd ISIL-i julmustest -
Rühmituse poolt netti laetud videol näeb, kuidas 10-aastane poiss
tapab püssilasuga pähe Muhammad Musallami,
Iisraeli araablase, kes kehastas ISIL-i väitel džihadisti,
et spioneerida Iisraeli luure Mossadi heaks.
Rühmituse meediaväljaande Furqani avaldatud videol näib,
et Musallam istub oranžis rüüs mingis ruumis ja räägib,
kuidas Mossad ta värbas ja treenis.
Tema väitel õhutasid teda selleks isa ja vanem vend.
Mu nimi on Muhammad Sa'id Isma'il Musallam. Olen 19-aastane.
Pärinen Jeruusalemmast. Olin varem tuletõrjuja.
Meil oli juudist naaber, kes töötas politseina.
Ta kutsus mind ühel päeval juudi luure heaks töötama.
Lubasin mõelda.
Sain Palestiinas oma ülesannete eest 5000 seeklit või rohkem,
sõltuvalt töö tähtsusest.
Suuremate ülesannete ja hinnalisema info eest
anti rohkem raha ja boonuseid.
Iisraeli julgeolekuametnike sõnul on nad videost teadlikud,
kuid ei saanud kinnitada selle autentsust.
Ca 13-minutiline video näitas Musallamit põlvili,
kui ta kuulas vanema võitleja prantsuskeelset kohtuotsust.
Oo juudid, tänu Allahile tapame teie järgijaid teie kantsis Prantsusmaal.
Islamiriigis tapavad kalifaadi noored lõvid
mujahideenide ja moslemite saladusi luuranud Mossadi spiooni.
Videol kordab Musallam oma ülestunnistust,
väites, et ühines ISIL-iga selleks, et raporteerida Iisraelile
relvapeidikute, baaside ja Palestiina värvatute kohta.
Teismelise vanemate väitel
pole nende poeg Iisraeli luureteenistuse spioon.
Nende sõnul sundis ISIL nende poega seda väitma,
enne kui ta lõbu pärast tapeti.
Temast tehti ohver maailmale näitamiseks,
et maailm neid kardaks. Aga Jumal on suur!
ISIL röövis ta Türgi piiril, kui ta püüdis koju tulla.
Ta kuulis ema haigusest ja hakkas muretsema.
ISIL pani ta vangi, peksis teda ja sundis andma ülestunnistusi,
mis muidugi videol näha on.
Mohammadil kästi öelda, et ta iisraellaste heaks töötab.
Ta poleks seda ise öelnud.
Iga auväärne isik oleks hukkamiseks valmis
ega ütleks neid sõnu. Aga ta sunniti seda tegema.
Iisraeli julgeolek kordas,
et Musallam läks Süüriasse ISIL-i heaks võitlema,
ega ole Mossadiga seotud.
ÜRO inimõiguste tippametnik kutsus korraldama rahvusvahelist kampaaniat
ISIL-i diskrediteerimiseks
ja õhutas maailma moslemeid kaitsma oma usku
vägivaldsete ekstremistide moonutuste eest.
Fakt, et suur enamus ISIL-i ohvreid on moslemid, leiab vähe kajastamist.
Ideedekampaania ISIL-i diskrediteerimiseks
peab neid fakte kasutama ja püüdma ka süstida värsket julgust
rahumeelsete ja sallivate moslemite arvukasse enamusse maailmas,
et julgustada neid seisma ja kuulutama oma usu tõelist loomust.
ÜRO inimõiguste volinik al-Hussein, endine Jordaania suursaadik
ja esimene moslem, kes selles ametis teeninud,
mõistis hukka ISIL-i poolt Süürias, Iraagis ja Liibüas korraldatud
mõrvad, piinamised, hukkamised ja vähemustevastase genotsiidi.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri